Pseudopostega auritella

Pseudopostega auritella er en sommerfugl som tilhører familien hvitmøll (Opostegidae). Den er ikke funnet i Norge, mne forekommer i det sørligste Sverige og Finland.

 Utseende 
En liten (vingespenn 9–12 mm), hvit møll, forvingen har en brun flekk ved bakkanten og en liten, mørk flekk i spissen. Antennene er trådformede, nesten så lange som forvingen. Den innerste leddet er hvitt og kraftig utvidet slik at det danner et "øyelokk" over fasettøyet. Hodet, forkroppen og forvingen er hvite. Forvingen har en firkantet, brun flekk omtrent midt på bakkanten, i spissen (på vingefrynsene) har de en liten, svart flekk og fine, brune linjer som danner en X med sentrum i den svarte flekken. Vingefrynsene er hvite bortsett fra nær den brune flekken der de er gråbrune. Bakvingen er gråbrun med lange, gråbrune hårfrynser.

 Levevis 
Arten lever i fuktige miljøer, som fuktenger, fuktige skogkanter og våtmarker. Larven lever trolig inne i stengelen på næringsplanten, men det hersker noe usikkerhet om hva denne er. Klourt (Lycopus europaeus) er en sannsynlig kandidat, men det har også blitt hevdet at den går på soleihov (Caltha palustris).

 Utbredelse 
Den er utbredt i det meste av Europa og i det nordlige Asia østover til øst-Sibir. I Norden finnes den i hele Danmark og de aller sørligste områdene av Sverige og Finland.

 Kilder 
 Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. ISBN 978-91-88506-60-3
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Pseudopostega auritella på UK moths: 

 Eksterne lenker 


Kategori:Hvitmøll
Kategori:Norges sommerfugler
Kategori:Sveriges sommerfugler
Kategori:Finlands sommerfugler
Kategori:Danmarks sommerfugler
Kategori:Estlands sommerfugler
Kategori:Russlands sommerfugler
Kategori:Tyrkias sommerfugler
Kategori:Japans sommerfugler
Kategori:Nederlands sommerfugler
Kategori:Belgias sommerfugler
Kategori:Tysklands sommerfugler
Kategori:Ungarns sommerfugler
Kategori:Latvias sommerfugler
Kategori:Litauens sommerfugler
Kategori:Tsjekkias sommerfugler
Kategori:Ukrainas sommerfugler
Kategori:Sveits' sommerfugler
Kategori:Polens sommerfugler
Kategori:Romanias sommerfugler
Kategori:Frankrikes sommerfugler
Kategori:Storbritannias sommerfugler
Kategori:Østerrikes sommerfugler
Kategori:Europas sommerfugler
Kategori:Asias sommerfugler
Kategori:Sommerfugler formelt beskrevet i 1813
Kategori:Dyr formelt beskrevet av Jacob Hübner